edu4u - ΔΙΟΙΚΗΣΗ, ΟΙΚΟΝΟΜΙΑ & ΕΠΙΚΟΙΝΩΝΙΑ ΠΟΛΙΤΙΣΤΙΚΩΝ & ΤΟΥΡΙΣΤΙΚΩΝ ΜΟΝΑΔΩΝ - ΤΕΙ ΣΤΕΡΕΑΣ ΕΛΛΑΔΑΣ\n755 - ΔΙΟΙΚΗΣΗ, ΟΙΚΟΝΟΜΙΑ & ΕΠΙΚΟΙΝΩΝΙΑ ΠΟΛΙΤΙΣΤΙΚΩΝ & ΤΟΥΡΙΣΤΙΚΩΝ ΜΟΝΑΔΩΝ - ΤΕΙ ΣΤΕΡΕΑΣ ΕΛΛΑΔΑΣ\nΤο Τμήμα Διοίκηση Οικονομία & Επικοινωνία Πολιτιστικών & Τουριστικών Μονάδων διαχωρίζεται στις παρακάτω τρεις κατευθύνσεις:\nΙ. Διοίκηση Πολιτιστικών Μονάδων και Επιχειρήσεων Φιλοξενίας Ι\nΙΙΙ. Επικοινωνία Πολιτιστικών Μονάδων\nΤο Τμήμα έχει ως στόχο, να δώσει στους φοιτητές τις απαραίτητες θεωρητικές και τεχνολογικές γνώσεις, ώστε ως επιστήμονες να είναι ικανοί τόσο να διαχειρίζονται και να προστατεύουν την πολιτισμική μας κληρονομιά, όσο και να συντηρούν και να αποκαθιστούν έργα τέχνης και αρχαιότητες. Τα σύγχρονα θεωρητικά μαθήματα και η εφαρμοσμένη έρευνα εξασφαλίζουν στους φοιτητές την άρτια επιστημονική τους κατάρτιση, η οποία τους καθιστά ανταγωνιστικούς στην αγορά εργασίας.\n* παρακολουθεί τις εξελίξεις στη διεθνή επιστημονική και εκπαιδευτική κοινότητα * αναπτύσσει συνεργασίες με ανώτατα εκπαιδευτικά ιδρύματα της χώρας και του εξωτερικού\n* αναπτύσσει συνεργασίες με φορείς του δημοσίου και ιδιωτικού τομέα, οι οποίοι σχετίζονται με το γνωστικό αντικείμενο του τμήματος\n* αξιοποιεί τις νέες τεχνολογίες στην εκπαίδευση και την έρευνα\n* διεξάγει τεχνολογική και επιστημονική έρευνα\n* εκπαιδεύει τους σπουδαστές σε τεχνολογίες αιχμής, οι οποίες τους παρέχουν ικανότητες και δεξιότητες που θα τους καταστήσουν ικανούς και ανταγωνιστικούς σε εθνικό και διεθνές περιβάλλον\n* παρακολουθεί την εξέλιξη και προετοιμάζεται για τη διασφάλιση της βέλτιστης ποιότητας του επιπέδου σπουδών.\nΤο περιεχόμενο σπουδών επίσης καλύπτει το γνωστικό αντικείμενο της Διοικητικής Επιστήμης με εξειδίκευση εφαρμογής στις τουριστικές επιχειρήσεις γενικά τόσο στον ιδιωτικό όσο και στον δημόσιο τομέα.\nΤα Τμήματα έχουν σκοπό την άρτια επαγγελματική κατάρτιση αυτών που επιθυμούν να εργαστούν σε ξενοδοχειακές επιχειρήσεις, εστιατόρια, κέντρα αναψυχής, μπαρ, πλοία, κρουαζιερόπλοια, πρακτορεία ταξιδιών κ.λπ. με δυνατότητες εξέλιξης σε θέσεις προϊσταμένων και διευθυντών.\nΟι σκοποί και τα Προγράμματα Σπουδών δεν έχουν ανακοινωθεί επισήμως.\nΙ. Διοίκηση Πολιτιστικών Μονάδων και Επιχειρήσεων Φιλοξενίας\nΙΙΙ. Επικοινωνία Πολιτιστικών Μονάδων Τα Προγράμματα Σπουδών δεν έχουν ανακοινωθεί επισήμως και πρόκειται να είναι ένας συνδυασμός των παραπάνω κατευθύνσεων\nΟι πτυχιούχοι του τμήματος θα μπορούν να απασχοληθούν σε επιχειρήσεις που λειτουργούν τμήματα Δημοσίων Σχέσεων όπως επιχειρήσεις Μέσων Ενημέρωσης και Αναψυχής, Μεσαίες επιχειρήσεις του Δευτερογενούς τομέα όλων των κλάδων, εξαγωγικές μονάδες, επιχειρήσεις ειδικών ενδιαφερόντων του τριτογενούς τομέα και υλοποίησης κοινοτικών δράσεων, ευρύτερο δημόσιο τομέα, διεθνείς ευρωπαϊκούς οργανισμούς και μέσα μαζικής ενημέρωσης.\nΕπίσης, μπορούν να εργαστούν ως ελεύθεροι επαγγελματίες παροχής εξειδικευμένων γνώσεων.\n>> Ο Μουσειολόγος μεταξύ των άλλων, συνεισφέρει στην εκπόνηση μελετών για τα Μουσεία, στην δημιουργία Εκθέσεων (π.χ. Εκθέσεις Μουσείων και Μουσειολογικές Μελέτες), στην υποστήριξη της Δημόσιας Διοίκησης αλλά και σε κάθε τι που αφορά τα Μουσεία της Χώρας.\nΟ απόφοιτος του Τμήματος θα είναι ικανός να ανταποκριθεί πλήρως στις ανάγκες κάθε σύγχρονου Μουσείου, αντιλαμβανόμενος τις ιδιαιτερότητές του και θα διαθέτει την απαιτούμενη εξειδίκευση.\nΟΙΚΟΝΟΜΟΔΙΟΙΚΗΤΙΚΟΣ ΤΟΥΡΙΣΤΙΚΩΝ ΕΠΑΓΓΕΛΜΑΤΩΝ\nκαλησπερα σημερα βγηκαν τα αποτελεσματα πανελληνιων 2014 και περασα σε αυτη τη σχολή! πρωτη επιλογη ειχα βαλει μεσογειακων σπουδων στη ροδο! ειχα ψαχτει περισσοτερο και ηξερα τι επαγγελματικες προοπτικες εχει πανω κατω! οσο αφορα αυτο το τμημα στον πυργο το ειχα βαλει καπως τυχαια(καθως ημουν σιγουρη για την ροδο...."που να ηξερα οτι θα ανεβαιναν τοσο οι βασεις!!!! ")\nθα ηθελα να κανω λοιπον την εξής ερωτηση! μετα την αποφοιτηση απο αυτη τη σχολη τι επαγγελματικες προοπτικες εχεις? να προσθεσω οτι καταγομαι απο την Κρητη! Βρισκομαι σε μια αδιεξοδο του αν αξιζει να παω! θεμα οικονομικο δεν τρεχει τόσο! Ακούω λοιπον απόψεις καθως πρεπει μεσα σε μια βδομαδα να εχω αποφασισει! :D ευχαριστω εκ των προτερων\nΥποβλήθηκε πριν από 1762 ημέρες\nΧ Σάββατο, 30 Αυγούστου 2014\nΕχεις fb να σε βοηθησω?\nΥποβλήθηκε πριν από 1760 ημέρες\nΜαρία Χρυσουλάκη Τρίτη, 16 Σεπτεμβρίου 2014\nναι! Μαρίλια Χρυσουλάκη\nΥποβλήθηκε πριν από 1743 ημέρες\nΑναφέρεται παραπάνω ότι:\n"Το Τμήμα έχει ως στόχο, να δώσει στους φοιτητές τις απαραίτητες θεωρητικές και τεχνολογικές γνώσεις, ώστε ως επιστήμονες να είναι ικανοί τόσο να διαχειρίζονται και να προστατεύουν την πολιτισμική μας κληρονομιά, όσο και να συντηρούν και να αποκαθιστούν έργα τέχνης και αρχαιότητες."\nΣυντήρηση και αποκατάσταση γίνεται μόνο από συντηρητές αρχαιοτήτων κι έργων τέχνης κι όχι από μουσειολόγους.\nΠαρακαλώ μην παραπληροφορείτε τον κόσμο.\nΒασιλης Σάββατο, 6 Σεπτεμβρίου 2014\nΑν ειναι ευκολο θελω να μαθω το τηλεφωνο της σχολης στον Πυργο.\nΥποβλήθηκε πριν από 1753 ημέρες\nΝτίνα Κόπανου Κυριακή, 7 Σεπτεμβρίου 2014\nΚι εγώ το ίδιο θα ήθελα. Το τηλέφωνο της σχολής στον Πύργο και πληροφορίες για την εγγραφή στη σχολή!!\nΥποβλήθηκε πριν από 1752 ημέρες\nΔωρα Λεου Τετάρτη, 2 Ιουλίου 2014\nσιγουρα δεν απαιτουνται ειδικα μαθηματα??\nB Τρίτη, 8 Ιουλίου 2014\nΔΕΝ ΑΠΑΙΤΟΥΝΤΑΙ ΕΙΔΙΚΑ ΜΑΘΗΜΑΤΑ\nμαρι παπ. Κυριακή, 31 Αυγούστου 2014\nκαλησπερα...περναω κι εγω σε αυτη τη σχολη στην αμφισσα και θα ηθελα καποιες πληροφοριες για τις επαγγλεματικες προοπτικες που θα εχει κανεις οταν αποφοιτησει απο τη σχολη..!!\nΥποβλήθηκε πριν από 1759 ημέρες\nΑθηνα Στ Τρίτη, 2 Σεπτεμβρίου 2014\nΚαλησπεραα! Περασα και εγω στη σχολη αυτη στον Πυργο και θα ηθελα να μαθω τι επαγγελματικες προοπτικες εχει και αν αξιζει η σχολη! Πιστευα οτι κ εγω θα περνουσα αλλου,αλλα οι βασεις ανεβηκαν κατα πολυ οπως ειπε και η κοπελα απο Κρητη!\nΥποβλήθηκε πριν από 1757 ημέρες\nΧΗΝΑΡΗ ΑΝΤΡΙΑΝΑ Σάββατο, 6 Σεπτεμβρίου 2014\nΠΕΡΑΣΑ ΚΑΙ ΓΩ ΣΤΟ ΠΥΡΓΟ ΚΑΙ ΕΙΜΑΙ ΑΠΟ ΤΗΝ ΚΥΠΑΡΙΣΣΙΑ. ΑΝ ΜΑΘΕΙΣ ΚΑΤΙ ΠΕΡΙΣΣΟΤΕΡΟ ΓΙΑ ΤΗ ΣΧΟΛΗ ΚΑΙ ΤΙΣ ΠΡΟΟΠΤΙΚΕΣ ΤΗΣ ΕΝΗΜΕΡΩΣΕ ΜΕ.\nΠΛΗΡΟΦΟΡΙΕΣ ΕΠΑΓΓΕΛΜΑΤΟΣ: Οικονομοδιοικητικός Τουριστικών Επαγγελμάτων\nΓενικά σχόλια: Είναι ένα επάγγελμα σύγχρονο και δυναμικό, με καλές επαγγελματικές προοπτικές και υψηλές αποδοχές. Το διοικητικό στέλεχος διαθέτει ισχυρή και δυναμική προσωπικότητα, χαρακτηρίζεται από οξεία αντίληψη, ορθή εκτίμηση των καταστάσεων και αποφασιστικότητα. Το διοικητικό στέλεχος έχει την ικανότητα της πρόβλεψης των τάσεων και αναγκών της αγοράς, στοιχεία που θα του επιτρέψουν να εξασφαλίσει την επίτευξη των στόχων, την ανταγωνιστικότητα και αποτελεσματική λειτουργία της επιχείρησης. Ο ξενοδοχοϋπάλληλος φροντίζει για την άψογη εξυπηρέτηση και την άνετη διαμονή των πελατών ενός ξενοδοχείου.\nΠεριγραφή: Ο υπάλληλος ξενοδοχείου μπορεί να απασχολείται στην είσοδο για την υποδοχή των πελατών, ή για τη μεταφορά των αποσκευών τους στα δωμάτια και την κατατόπισή τους. Μπορεί ακόμα να εργάζεται στο τεχνικό τμήμα, στο τμήμα καθαριότητας ως καμαριέρης, ως υπάλληλος διοίκησης ή λογιστηρίου και ταμείου, ή σε άλλους χώρους του ξενοδοχείου. Ως υπάλληλος υποδοχής, υποδέχεται τους πελάτες, τους ενημερώνει σχετικά με τις υπηρεσίες του ξενοδοχείου, φροντίζει για τις διάφορες ανάγκες τους και ενημερώνει σχετικά τα υπόλοιπα τμήματα του ξενοδοχείου.\nΣυμπληρώνει την κάρτα διαμονής με τα στοιχεία της ταυτότητας ή του διαβατηρίου του πελάτη και του παραδίδει το κλειδί του δωματίου ή χειριστήρια συσκευών. Φροντίζει να μεταφερθούν οι αποσκευές στο δωμάτιό του. Εκδίδει τους λογαριασμούς των πελατών και εισπράττει τα χρήματα, συμπληρώνει το δελτίο άφιξης και αναχώρησης των πελατών και κρατά το αρχείο και τα απλά λογιστικά βιβλία του ξενοδοχείου. Ακόμη, ενημερώνει τους πελάτες για τις αναχωρήσεις των διάφορων μεταφορικών μέσων, για τις επισκέψεις στα αξιοθέατα της πόλης, συνεργαζόμενος με τουριστικά γραφεία. Ως υπάλληλος καθαριότητας, ασχολείται με την καθαριότητα και τακτοποίηση των δωματίων του ξενοδοχείου. Καθαρίζει, ξεσκονίζει και αερίζει τα δωμάτια κάθε μέρα. Αλλάζει και στρώνει τα κλινοσκεπάσματα και φροντίζει για την καθαριότητα και τακτοποίηση του λουτρού. Γενικά, φροντίζει για την καλαίσθητη εμφάνιση των δωματίων.\nΜπορεί επίσης να εργάζεται στο πλυντήριο και σιδερωτήριο του ξενοδοχείου. Στις αρμοδιότητές του ακόμη είναι να αναφέρει στον υπεύθυνο του ξενοδοχείου διάφορα προβλήματα στη λειτουργία της ξενοδοχειακής μονάδας. Οι υπόλοιποι υπάλληλοι, προσφέρουν διάφορες υπηρεσίες για την άνετη και ευχάριστη διαβίωση των πελατών. Στα μεγάλα ξενοδοχεία υπάρχουν πολλές εξειδικεύσεις των ξενοδοχοϋπαλλήλων.\nΕκπαίδευση: Ο ξενοδοχοϋπάλληλος μπορεί να έχει σπουδάσει και εκπαιδευτεί σε πρακτικό επίπεδο, στο Τμήμα Τουριστικών Επιχειρήσεων των Τ.Ε.Ι. και στις Σχολές Τουριστικών Επαγγελμάτων του Ε.Ο.Τ. Η Σχολή Τουριστικών Επαγγελμάτων σε συνεργασία με τον Ο.Α.Ε.Δ., λειτουργεί ταχύρρυθμα τμήματα για καμαριέρες-καμαρότους ή άλλες εξειδικεύσεις. Ανειδίκευτα άτομα μπορούν να εργαστούν, αποκτώντας εμπειρία δίπλα σε έμπειρους επαγγελματίες.\nΣπουδαιότητα: Ο ξενοδοχοϋπάλληλος οφείλει να είναι κοινωνικός, ευχάριστος, ευγενικός, υπομονετικός, εξυπηρετικός, έντιμος, υπεύθυνος, ευσυνείδητος και κυρίως διακριτικός. Χρειάζεται να έχει καλή σωματική υγεία και αντοχή. Ακόμη, πρέπει να διακρίνεται από προθυμία και να έχει αγάπη για την καθαριότητα και την τάξη. Για την καθημερινή του επικοινωνία με τους πελάτες του ξενοδοχείου απαραίτητο είναι να έχει ευχέρεια στο λόγο και να τηρεί τους κανόνες καλής συμπεριφοράς, όπως επίσης και να γνωρίζει τουλάχιστον μια ξένη γλώσσα. Όσοι ξενοδοχουπάλληλοι ασχολούνται σε θέσεις γραφείου, χρειάζεται να έχουν ικανότητα υπολογισμού, να γνωρίζουν τη χρήση ηλεκτρονικού υπολογιστή και τη διεκπεραίωση εργασιών γραφείου.\nΜέλλον: Ο τουρισμός σήμερα, κατέχει μια σημαντική θέση στην ελληνική οικονομία και οι προοπτικές απασχόλησης είναι καλές, ενώ μπορούν με την κατάλληλη τουριστική πολιτική να βελτιωθούν. Οι αμοιβές και η ασφάλιση των ξενοδοχοϋπαλλήλων θεωρούνται ικανοποιητικές.\nΠεριβάλλον ενασχόλησης: Ο ξενοδοχοϋπάλληλος μπορεί να απασχοληθεί στις υπηρεσίες του Ε.Ο.Τ. σε ξενοδοχειακές μονάδες, μικρές και μεγάλες, σε τουριστικά γραφεία και άλλες τουριστικές επιχειρήσεις.\nΕπαγγελματικές συνθήκες: Ο ξενοδοχοϋπάλληλος εργάζεται πρωινές, απογευματινές ή νυχτερινές ώρες, ανάλογα με τη βάρδια του. Υπερωρίες απαιτούνται συνήθως κατά τους μήνες αιχμής. Η εργασία του απαιτεί πολλές ώρες ορθοστασίας και έχει μεγάλη κόπωση. Εργάζεται στο εσωτερικό των ξενοδοχείων με καλές συνθήκες, εκτός από τους υπαλλήλους καθαριότητας που εργάζονται σε ανθιυγιεινό περιβάλλον. Οι υπάλληλοι γραφείων έχουν καθιστική εργασία, αλλά με άγχος και πιεστικούς ρυθμούς κατά την τουριστική περίοδο. Κατά τη διάρκεια της εργασίας του, έρχεται συνεχώς σε επαφή με τους πελάτες και το προσωπικό του ξενοδοχείου, καθώς και με υπαλλήλους τουριστικών γραφείων ή άλλων επιχειρήσεων.\nΕπαγγελματικές οργανώσεις: Οι απόφοιτοι των Τ.Ε.Ι. εγγράφονται στο Σύλλογο Αποφοίτων Τ.Ε.Ι. Τουριστικών Επιχειρήσεων.\nΓενικά σχόλια: Ο ξενοδοχουπάλληλος, οφείλει να είναι εξυπηρετικός, να φέρεται με ευγένεια και αξιοπρέπεια και να δίνει ιδιαίτερη σημασία σε θέματα υγιεινής και προσωπικής εμφάνισης. Στόχος του είναι, η παροχή υπηρεσιών υψηλού επιπέδου προς τους πελάτες του. Ο τουριστικός πράκτορας αναλαμβάνει το σχεδιασμό, την οργάνωση και την πραγματοποίηση των μετακινήσεων των πελατών του για επαγγελματικούς ή ψυχαγωγικούς λόγους. Εξασφάλιζει τα εισιτηρία, τη μεταφορά, τη διαμονή και την ασφάλειά των πελατών.\nΠεριγραφή: Ο τουριστικός πράκτορας συζητά με τους πελάτες και τους ενημερώνει για τα προγράμματα διακοπών που μπορεί να τους προσφέρει αλλά και για μεμονωμένα ταξίδια που μπορεί να ενδιαφέρουν τους ίδιους. Αν επιθυμούν να κάνουν ένα συγκεκριμένο ταξίδι, ο πράκτορας ψάχνει να βρει αν υπάρχουν θέσεις στο μέσο που επιθυμούν να ταξιδεύσουν χρησιμοποιώντας τον ηλεκτρονικό υπολογιστή ή το τηλέφωνο. Αν δεν υπάρχουν, αναζητά εναλλακτική λύση για τον πελάτη. Επίσης, συμβουλεύει τους ταξιδιώτες για θέματα συναλλάγματος και πιστωτικών καρτών, για θέματα ασφάλειας κατά τη διάρκεια του ταξιδιού, για εκδρομές που θα μπορούσαν να οργανωθούν στον τόπο επίσκεψης, για ενοικιάσεις αυτοκινήτων, για το νόμισμα της χώρας την οποία θα επισκεφθούν, για τις βίζες εισόδου, για ειδικές περιπτώσεις μεταφοράς, για το κόστος της διαμονής, για τα διαθέσιμα ξενοδοχεία κ.λπ.\nΠροϋποθέσεις άσκησης: Ο τουριστικός πράκτορας προκειμένου να εργαστεί ως ελεύθερος επαγγελματίας είναι απαραίτητο να διαθέτει άδεια ασκήσεως επαγγέλματος, η οποία χορηγείται από τον Ε.Ο.Τ.\nΕκπαίδευση: Ο τουριστικός πράκτορας είναι απόφοιτος του τμήματος Στελεχών Τουριστικών Γραφείων της Σχολής Τουριστικών Επαγγελμάτων των Τ.Ε.Ι. ή δημοσίων ή ιδιωτικών Ι.Ε.Κ. ανάλογης ειδικότητας.\nΣπουδαιότητα: Απαραίτητη προϋπόθεση για την ενασχόληση με το επάγγελμα είναι ικανότητα συναλλαγής με πολλούς και διαφορετικούς ανθρώπους και γενικότερα η κοινωνική δεξιότητα, καθώς επίσης και η γνώση ξένων γλωσσών. Ο τουριστικός πράκτορας θα πρέπει να έχει τη διάθεση να ακούει τις ανάγκες των πελατών του, αλλά και να μπορεί να δίνει ακριβείς και σαφείς πληροφορίες. Πολύ σημαντικό είναι, επίσης, να είναι ευγενής, υπομονετικός, να έχει ευχάριστη διάθεση και ικανότητα πειθούς.\nΑκόμη, ο τουριστικός πράκτορας χρειάζεται να διαθέτει ικανότητα ανάληψης πρωτοβουλιών, οργανωτικές, διοικητικές και συντονιστικές ικανότητες, ιδιαίτερα στην περίπτωση που διατηρεί το δικό του τουριστικό πρακτορείο, καθώς και ευελιξία, ιδίως όταν χρειάζεται να ενεργήσει για να λύσει προβλήματα που μπορεί να προκύψουν, όπως π.χ. απώλεια ταξιδιωτικών εγγράφων ή ασθένεια ενός ταξιδιώτη. Επιπλέον, ο τουριστικός πράκτορας πρέπει να παρακολουθεί και να ενημερώνεται συνεχώς για τις εξελίξεις και τις τάσεις που διαμορφώνονται στη διεθνή τουριστική αγορά.\nΜέλλον: Η αγορά εργασίας για τους τουριστικούς πράκτορες εμφανίζεται περισσότερο δυναμική στις τουριστικές περιφέρειες της χώρας, όπου όμως ο κύκλος εργασιών συνήθως δεν ξεπερνά τους έξι μήνες. Ο κλάδος θεωρείται έντασης εργασίας. Για το λόγο αυτό και η όποια ανοδική του εξέλιξη, είναι ευθέως ευεργετική για την απασχόληση. Οι αμοιβές των τουριστικών πρακτόρων είναι αρκετά ικανοποιητικές.\nΠεριβάλλον ενασχόλησης: Ο τουριστικός πράκτορας μπορεί να απασχοληθεί στον Ελληνικό Οργανισμό Τουρισμού, σε ξενοδοχεία και μεγάλα τουριστικά συγκροτήματα, σε κρουαζιερόπλοια, πρακτορεία ταξιδίων και σε κάθε είδους τουριστικές επιχειρήσεις, όπου μπορεί να προαχθεί έως το βαθμό του διευθυντή της επιχείρησης. Επίσης, μπορεί να διατηρεί δικό του τουριστικό πρακτορείο.\nΕπαγγελματικές συνθήκες: Ο τουριστικός πράκτορας εργάζεται σε σύγχρονο περιβάλλον γραφείου, όπου υπάρχει συνήθως μεγάλη κίνηση πελατών, και χειρίζεται Η/Υ, τηλέφωνο και FAX. Μερικές φορές χρειάζεται να κινείται εκτός γραφείου για να τακτοποιήσει εκκρεμότητες ή για να πραγματοποιήσει διάφορες συναντήσεις για τις ανάγκες της δουλειάς του. Σε περιόδους έντονης τουριστικής κίνησης, προκειμένου να εξυπηρετηθεί ταυτόχρονα μεγάλος αριθμός πελατών και να κινηθεί σύμφωνα με τις ανάγκες και επιθυμίες του, ο φόρτος εργασίας είναι μεγάλος, πράγμα που συνεπάγεται άγχος και κούραση.\nΓενικά σχόλια: Ο τουριστικός πράκτορας είναι απαραίτητο να διαθέτει οργανωτικές και διοικητικές ικανότητες, καθώς και ικανότητες συντονισμού και συνεργασίας, ώστε να μπορεί να συνδιαλέγεται με ευχέρεια με επαγγελματίες διαφόρων ειδικοτήτων προκειμένου για την εξυπηρέτηση των πελατών του. Επίσης, ο τουριστικός πράκτορας χρειάζεται να διαθέτει ευελιξία, ώστε να είναι σε θέση να αντιμετωπίζει απρόβλεπτες καταστάσεις, καθώς και ικανότητες πειθούς, ώστε να προβαίνει σε συμφέρουσες συμφωνίες. Οι ρυθμοί εργασίας τού τουριστικού πράκτορα εντατικοποιούνται την καλοκαιρινή περίοδο και τις περιόδους των εορτών, κατά τις οποίες οι περισσότεροι άνθρωποι αποφασίζουν να ταξιδέψουν.\nΕπάγγελμα: ΣΤΕΛΕΧΟΣ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ\nΠεριγραφή Επαγγέλματος: Στελεχώνει μεγάλες τουριστικές μονάδες και συναφείς επιχειρήσεις. Έχει την ευθύνη της οργάνωσης, διοίκησης και εύρυθμης λειτουργίας σε ξενοδοχεία, εστιατόρια, κέντρα αναψυχής, κρουαζιερόπλοια και τουριστικά συγκροτήματα.\nΣυνθήκες Εργασίας: Οι συνθήκες εργασίας θεωρούνται γενικά καλές. Απασχολείται σε ευχάριστους και ωραία διακοσμημένους χώρους, το δε αντικείμενο της εργασίας του προσφέρει ποικιλία δραστηριοτήτων και πολλές δυνατότητες για ανάληψη πρωτοβουλιών. Κατά τους μήνες της τουριστικής αιχμής, η εργασία του γίνεται κουραστική και το ωράριό του διευρυμένο και ακανόνιστο.\nΙδιαίτερα Προσωπικά Χαρακτηριστικά και Ικανότητες: Πρέπει να έχει οργανωτικές και διοικητικές ικανότητες, να είναι επικοινωνιακός, ευέλικτος, ευγενικός και συνεργάσιμος. Επίσης, πρέπει με αίσθημα ευθύνης να ανταποκρίνεται στην επιθυμία των πελατών για παροχή υπηρεσιών υψηλού επιπέδου, όπως και να ενημερώνεται συνεχώς για τις νέες εξελίξεις και τις τάσεις που διαμορφώνονται στη διεθνή τουριστική αγορά.\nΣπουδές: Σπουδές παρέχουν τα αντίστοιχα τμήματα των ΑΤΕΙ Αθήνας, Κρήτης (Ηράκλειο), Πάτρας, Θεσσαλονίκης, Λάρισας, Λαμίας, Ηπείρου (Ηγουμενίτσα), στα οποία η διάρκεια των σπουδών είναι εφτά εξάμηνα και ένα εξάμηνο πρακτική εξάσκηση. Απαραίτητη προϋπόθεση για την εισαγωγή σπουδαστών στα τμήματα αυτά είναι η γνώση μιας ξένης γλώσσας στην οποία διαγωνίζονται. Οι πτυχιούχοι αυτών των τμημάτων λαμβάνουν πτυχίο επιπέδου 4 και μπορούν να λάβουν μέρος σε κατατακτήριες εξετάσεις προκειμένου να εισαχθούν στα εξής ΑΕΙ: Πληροφορικής Πανεπιστημίου Πειραιά, Πολιτικής Επιστήμης και Δημόσιας Διοίκησης Πανεπιστημίου Αθηνών, του Παντείου Πανεπιστημίου (εκτός από τα τμήματα Ψυχολογίας και Διεθνών και Ευρωπαϊκών Σπουδών), Κοινωνικής Ανθρωπολογίας Πανεπιστημίου Αιγαίου, Κοινωνιολογίας Πανεπιστημίου Κρήτης, Οικονομικής Επιστήμης του Οικονομικού Πανεπιστημίου Αθηνών (εκτός από τα τμήματα Στατιστικής και Πληροφορικής), Πανεπιστημίου Πειραιά, Πανεπιστημίου Μακεδονίας, Διοίκησης Επιχειρήσεων Πανεπιστημίου Αιγαίου, Ψυχολογίας Πανεπιστημίων Κρήτης και Αριστοτέλειου Θεσσαλονίκης, Θεολογίας Πανεπιστημίου Θεσσαλονίκης, Ποιμαντικής και Κοινωνικής Θεολογίας Πανεπιστημίου Θεσσαλονίκης, Κοινωνικής Θεολογίας Πανεπιστημίου Αθηνών, Παιδαγωγικό Δημοτικής Εκπαίδευσης Πανεπιστημίου Αθηνών, Εφαρμοσμένης Πληροφορικής Πανεπιστημίου Μακεδονίας, Γερμανικής Γλώσσας και Φιλολογίας Πανεπιστημίου Αθηνών, Επικοινωνίας και ΜΜΕ Παντείου Πανεπιστημίου, Πολιτικής Επιστήμης και Ιστορίας Παντείου Πανεπιστημίου.\nΣπουδές επιπέδου 3+, μπορούν να γίνουν σε ΙΕΚ (δημόσια και ιδιωτικά). Σπουδές επίσης παρέχονται από Εργαστήρια Ελευθέρων Σπουδών συνεργαζόμενα με πανεπιστήμια του εξωτερικού, αρκεί να συντρέχουν οι προϋποθέσεις του Π.Δ. 165/28-6-2000 περί αναγνώρισης των σπουδών από τον ΔΟΑΤΑΠ, το ΙΤΕ όσον αφορά στα ακαδημαϊκά δικαιώματα και το ΣΑΕΙΤΤΕ όσον αφορά στα επαγγελματικά τους δικαιώματα.\nΕπαγγελματικά Δικαιώματα: Τα επαγγελματικά δικαιώματα των πτυχιούχων Tουριστικών Επιχειρήσεων, έχουν κατοχυρωθεί νομικά από το Π.Δ. 356 που δημοσιεύτηκε στο ΦΕΚ 160 Α’ στις 16-6-1989.\nΤομείς Απασχόλησης και Προοπτικές Αγοράς Εργασίας: Μπορεί να εργαστεί σε υπηρεσίες του τουριστικού τομέα, σε ξενοδοχειακές μονάδες (τμήματα υποδοχής, λογιστηρίου, επισιτισμού), σε τουριστικά γραφεία, κέντρα ψυχαγωγίας, επιβατηγά πλοία, αεροσκάφη, ακόμη ως ελεύθερος επαγγελματίας σε δική του επιχείρηση αλλά και ως καθηγητής στην εκπαίδευση και την κατάρτιση. Οι προοπτικές τού επαγγέλματος είναι ευνοϊκές, με θετικό ισοζύγιο στην αγορά εργασίας λόγω της αναμενόμενης ανάπτυξης του τουρισμού τα επόμενα χρόνια.\nΠηγές Πληροφόρησης: ΑΤΕΙ Αθήνας: Αγ. Σπυρίδωνος και Δημητσάνας, 122 43 Αιγάλεω, τηλ.: 210/5385211, 5909015-7, 5911512-4, http://www.teiath.gr/sdo/tourist_enterprises/index.html ΑΤΕΙ Κρήτης (Ηράκλειο): Σταυρωμένος, 75100 Ηράκλειο Κρήτης, τηλ.: 2810/379611, http://www.teiher.gr ΑΤΕΙ Πάτρας: Κουκούλι, 26334 Πάτρα, τηλ.: 2610/325001, 319240, fax: 2610/313770, 334976, http://www.teipat.gr ΑΤΕΙ Θεσσαλονίκης: Ταχ. Θυρίδα 14561, 54101 Θεσσαλονίκη, τηλ.: 2310/791184, 791111, fax: 2310/791188, 799152, http://www.tour.teithe.gr/ ΑΤΕΙ Λάρισας: 41110 Λάρισα, τηλ.: 2410/684232, 684372, fax: 2410/610803, http://www.teilar.gr ΑΤΕΙ Λαμίας (?μφισσα): Γκελεστάθη 13, 32100 ?μφισσα, τηλ.: 22650/72268, 28346, http://www.teilam.gr ΑΤΕΙ Ηπείρου (Ηγουμενίτσα): 46100 Ηγουμενίτσα, τηλ.: 26650/26973, http://www.teiep.gr ΟΕΕΚ: Λεωφ. Εθν. Αντιστάσεως 41, 142 34 Ν. Ιωνία, τηλ.: 210/2709083-4, http://www.oeek.gr Π.Ε.Ι.Ι.Ε.Κ.: Στουρνάρη 53, 104 32 Αθήνα, τηλ.: 210/5225565, fax: 210/5228966. ΥΠΕΠΘ, Γραφείο Ενημέρωσης Πολιτών: Ανδρέα Παπανδρέου 37, 151 80, Μαρούσι, τηλ.: 210-3442505-6-8, 210-3442514-520, φαξ: 210-3442365, www.ypepth.gr ΔΟΑΤΑΠ - Αθήνας (Διεπιστημονικός Οργανισμός ΑναγνώρισηςΤίτλων Ακαδημαϊκών και Πληροφόρηρης), Αγ. Κωνσταντίνου 54, ΤΚ. 10437, τηλ. κέντρο: 210 - 5281000, fax: 210 - 5239525, 210 - 5239679, e-mail: information@doatap.gr ΔΟΑΤΑΠ - Θεσσαλονίκης (Διεπιστημονικός Οργανισμός ΑναγνώρισηςΤίτλων Ακαδημαϊκών και Πληροφόρηρης),Υπ. Μακεδονίας Θράκης - Διοικητήριο, ΤΚ. 54123, τηλ.: 2310 -379371-2, fax: 2310 - 379374, e-mail: thessaloniki@doatap.gr. ΣΑΕΙΤΤΕ (Συμβούλιο Αναγνώρισης Επαγγελματικής Ισοτιμίας Τίτλων Τριτοβάθμιας Εκπαίδευσης), Αθήνα Πανεπιστημίου 67 (5ος όροφος), Τ.Κ. 105 64, τηλ: 210-3243923, fax: 210-3316651, http://www.srpq.gr, e-mail: srpq@otenet.gr. ΙΤΕ, Μάνης 5, Τ.Κ. 10681 Αθήνα, τηλ.: 210/3818372, fax: 210/3301583\nΕπάγγελμα: ΕΙΔΙΚΟΣ ΑΝΑΠΤΥΞΗΣ ΠΑΡΑΘΑΛΑΣΣΙΟΥ ΤΟΥΡΙΣΜΟΥ\nΠεριγραφή Επαγγέλματος: Η σχεδίαση, η προώθηση και η υλοποίηση προγραμμάτων με σκοπό την ανάπτυξη του παραθαλάσσιου τουρισμού αποτελεί το κύριο αντικείμενο της εργασίας του. Πιο συγκεκριμένα, ο ειδικός ανάπτυξης παραθαλάσσιου τουρισμού προτείνει, σε συνεργασία με άλλους φορείς (τοπικοί φορείς, ΕΟΤ κ.ά.), την κατασκευή έργων υποδομής (ξενοδοχεία, λιμενικές εγκαταστάσεις, μαρίνες, οργανωμένες πλαζ κ.ά.), καθώς και συμπληρωματικών έργων σε παραθαλάσσιες περιοχές προκειμένου να δημιουργηθούν οι κατάλληλες προϋποθέσεις για την ανάπλαση υποβαθμισμένων παραθαλάσσιων ακτών. Για το σκοπό αυτό συντονίζει όλες τις ενέργειες που γίνονται από δημοτικές και κοινοτικές αρχές, από ιδιώτες ή επιχειρήσεις και έχουν στόχο την εξυπηρέτηση και την προώθηση του παραθαλάσσιου τουρισμού.\nΕπίσης, ασχολείται με τους μηχανισμούς προβολής και διαφήμισης θαλάσσιων προορισμών (νησιών, παράκτιων περιοχών κ.ά.), που προσφέρουν ολοκληρωμένες υπηρεσίες για ευχάριστη διαμονή στους επισκέπτες. Τέλος, επιβλέπει τις υπηρεσίες που παρέχουν οι τουριστικές μονάδες (ξενοδοχεία, ιδιωτικές επιχειρήσεις κ.ά.), προκειμένου να βοηθά στη βελτίωση της αξίας του προσφερόμενου τουριστικού προϊόντος.\nΕπάγγελμα: ΕΙΔΙΚΟΣ ΞΕΝΟΔΟΧΕΙΑΚΩΝ ΥΠΗΡΕΣΙΩΝ ΚΑΙ ΤΡΟΦΟΔΟΣΙΑΣ\nΠεριγραφή Επαγγέλματος: Είναι ο αρμόδιος για την εύρυθμη λειτουργία μιας τουριστικής μονάδας και μέλημά του είναι η εξασφάλιση της ευχάριστης διαμονής των πελατών. Είναι υπεύθυνος για την εξυπηρέτηση των πελατών κατά την άφιξή τους στην τουριστική μονάδα και φροντίζει για όλες τις σχετικές εργασίες υποδοχής. Καθήκον του είναι η επίβλεψη των εργασιών που γίνονται στους ορόφους και τα δωμάτια του ξενοδοχείου, η προμήθεια και διαχείριση του αποθέματος των εμπορευμάτων, καθώς και η πώληση και το σερβίρισμα φαγητών και ποτών στους χώρους του εστιατορίου και του μπαρ.\nΕπάγγελμα: ΟΡΓΑΝΩΤΗΣ ΣΥΝΕΔΡΙΩΝ, ΕΚΘΕΣΕΩΝ ΚΑΙ ΕΚΔΗΛΩΣΕΩΝ\nΠεριγραφή Επαγγέλματος: Ο οργανωτής συνεδρίων ασχολείται με την οργάνωση και την πραγματοποίηση συνεδρίων, εκθέσεων και εκδηλώσεων, που διοργανώνουν επιστημονικοί, κοινωνικοί, συνδικαλιστικοί, επαγγελματικοί σύλλογοι, ή άλλοι φορείς και ομάδες και γενικά είναι ο υπεύθυνος για όλα τα στάδια προετοιμασίας ενός συνεδρίου, έκθεσης ή εκδήλωσης, φροντίζοντας για την άρτια οργάνωση και πραγματοποίησή του. Συγκεκριμένα έρχεται σε επαφή με το φορέα που οργανώνει το συνέδριο- έκθεση- εκδήλωση, για να αποσαφηνιστούν οι στόχοι και ο τρόπος πραγματοποίησης του συνεδρίου, καταρτίζει το προσχέδιο οργάνωσης του συνεδρίου- έκθεσης-εκδήλωσης και το παρουσιάζει μαζί με τα οικονομικά στοιχεία στον ενδιαφερόμενο για την τελική έγκριση.\nΕπίσης, διαμορφώνει μαζί με τους υπεύθυνους του φορέα το τελικό πρόγραμμα, αναλαμβάνει τη διαφημιστική εκστρατεία για την προβολή του συνεδρίου- έκθεσης- εκδήλωσης με καταχωρήσεις στον ημερήσιο και περιοδικό τύπο, επιστολές, προσκλήσεις, φροντίζει για το χώρο διεξαγωγής του συνεδρίου, καταρτίζει τον κατάλογο με τα υλικά που πρόκειται να χρησιμοποιηθούν, ενεργεί για την προμήθεια τους και επιμελείται για την τοποθέτηση τους (αφίσες, πανό κλπ) ή τη διανομή τους (διαφημιστικά έντυπα, προγράμματα κλπ), την τοποθέτησή τους στο χώρο του συνεδρίου κ.λπ.\nΜεταξύ των επαγγελματικών του καθηκόντων είναι οι συμφωνίες για τις μικροφωνικές εγκαταστάσεις και εξυπηρετήσεις των συνέδρων, η παραλαβή των δελτίων συμμετοχής των ατόμων που θέλουν να παρακολουθήσουν το συνέδριο την έκθεση ή την εκδήλωση, η διαμονή των συνέδρων σε ξενοδοχεία και η ψυχαγωγία τους (εκδρομές, επισκέψεις σε αρχαιολογικούς χώρους), εφόσον αυτό προβλέπεται από τον προϋπολογισμό τού συνεδρίου.\nΟ οργανωτής συνεδρίων προσλαμβάνει μεταφραστές, αν το συνέδριο διεξάγεται σε διάφορες γλώσσες και παρίσταται σε όλη τη διάρκεια του συνεδρίου, ώστε να επιβλέπει την πορεία των εργασιών και να εποπτεύει για την πρόληψη πιθανών λαθών ή ελλείψεων. Τέλος, αναλαμβάνει, εφόσον υπάρχει συμφωνία, τη συγκέντρωση, την απομαγνητοφώνηση και δημοσίευση των πρακτικών τού συνεδρίου. Απαραίτητα μέσα για τον οργανωτή συνεδρίων είναι ο ηλεκτρονικός υπολογιστής, τηλέφωνα, fax, φωτοτυπικό μηχάνημα και εξοπλισμός γραφείου.\nΕπάγγελμα: ΥΠΕΥΘΥΝΟΣ ΔΙΟΙΚΗΣΗΣ ΞΕΝΟΔΟΧΕΙΑΚΩΝ ΕΠΙΧΕΙΡΗΣΕΩΝ\nΠεριγραφή Επαγγέλματος: Ο σωστός σχεδιασμός, η οργάνωση και η διοίκηση μιας ξενοδοχειακής επιχείρησης είναι το αντικείμενο της εργασίας του. Φροντίζει για την ομαλή λειτουργία ενός ξενοδοχείου, ορίζοντας το ρόλο τού κάθε τμήματος και σχεδιάζοντας τις επιμέρους εργασίες και δραστηριότητες. Στις μεγάλες ξενοδοχειακές επιχειρήσεις αναλαμβάνει την οργάνωση και διοίκηση, προσλαμβάνοντας τους υπεύθυνους των τμημάτων και ορίζοντας τα καθήκοντά τους. Ο ίδιος είναι υπεύθυνος για τους προϊσταμένους των τμημάτων αυτών και φροντίζει να τηρούνται οι κανόνες καλής συμπεριφοράς από τους υπαλλήλους και να παρέχονται υπηρεσίες υψηλού επιπέδου στους πελάτες του ξενοδοχείου. Έτσι, εξασφαλίζεται η καλύτερη λειτουργία και η αποδοτική εκμετάλλευση του ξενοδοχείου.\nΕπάγγελμα: ΥΠΑΛΛΗΛΟΣ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ\nΠεριγραφή Επαγγέλματος: Ο υπάλληλος τουριστικών επιχειρήσεων με τις υπηρεσίες που προσφέρει συμβάλλει στην λειτουργία της τουριστικής επιχείρησης (π.χ. ξενοδοχεία, τουριστικά γραφεία, κρουαζιερόπλοια, καζίνο, κάμπινγκ, κατασκηνώσεις) στην οποία απασχολείται. Πιο συγκεκριμένα, όταν εργάζεται σε ξενοδοχειακή μονάδα, υποδέχεται τους πελάτες κατά την άφιξή τους, τους ενημερώνει σχετικά με τις προσφερόμενες υπηρεσίες του ξενοδοχείου, φροντίζει για διάφορες ανάγκες τους και γενικότερα τους παρέχει κάθε διευκόλυνση προκειμένου η διαμονή τους στο ξενοδοχείο να είναι ευχάριστη και χωρίς προβλήματα.\nΌταν το αντικείμενο της εργασίας του είναι η διαχείριση τουριστικών εκδηλώσεων, διοργανώνει και επιβλέπει ψυχαγωγικές δραστηριότητες, οργανώνει και συμμετέχει σε θεατρικές και ταχυδακτυλουργικές παραστάσεις, χορευτικές και αθλητικές εκδηλώσεις, εορταστικές βραδιές καθώς και άλλες πολιτιστικές εκδηλώσεις, ώστε να καθίσταται όσο το δυνατόν πιο ευχάριστη η διαμονή των πελατών στην τουριστική μονάδα. Όταν απασχολείται στη διοίκηση ξενοδοχειακών επιχειρήσεων φροντίζει για την ομαλή λειτουργία και αποδοτική εκμετάλλευση της ξενοδοχειακής μονάδας και την εκπροσωπεί σε όλες τις εξωτερικές της σχέσεις.\nΌταν απασχολείται ως υπάλληλος σε τουριστικά γραφεία ενημερώνει για δρομολόγια μεταφορικών μέσων, τιμές εισιτηρίων καθώς και για στοιχεία σχετικά με ξενοδοχεία, κρουαζιέρες και άλλες τουριστικές υπηρεσίες. Ακόμη, αναλαμβάνει να επικυρώνει κρατήσεις θέσεων σε μεταφορικά μέσα, ξενοδοχεία, κρουαζιέρες και διοργανώνει εκδρομές στο εσωτερικό της χώρας ή εξωτερικό. Τέλος, όταν απασχολείται στη μονάδα επισιτισμού μιας ξενοδοχειακής μονάδας, παρασκευάζει εδέσματα κάθε μορφής και ποικιλίας, δημιουργεί συνδυασμούς τροφίμων και ποικιλίες φαγητών και φροντίζει για την προμήθεια, τον ποιοτικό έλεγχο και τη συντήρηση των τροφίμων.


politikologia1: Για μια θέση... μυστικού πράκτορα!!!\nΟ πρώην πράκτορας της CIA, που παραμένει παγιδευμένος στο αεροδρόμιο της Μόσχας, ενέπνευσε μια στρατιά νέων και\nταλαντούχων ανθρώπων να «καταταγούν» στις υπηρεσίες πληροφοριών της χώρας τους, να λάβουν την κατάλληλη εκπαίδευση και να γίνουν με τη σειρά τους κατάσκοποι!\nΟ πρώην σύμβουλος της αμερικανική Υπηρεσίας Εθνικής Ασφάλειας (NSA) έβγαλε στη φόρα τους «κοριούς» της Ουάσιγκτον, προκάλεσε διπλωματικό πόλεμο και άλλαξε τα παγκόσμια δεδομένα της κατασκοπείας στον κυβερνοχώρο.\nΑφησε όμως παρακαταθήκη και μία νέα γενιά «υπερ-πρακτόρων» που δεν τον θεωρεί προδότη, αλλά ήρωα. Άριστα καταρτισμένος, ατρόμητος και εξοπλισμένος μόνο με τα γυαλιά ηλίου και το καπέλο του μπέιζμπολ για να κρύψει την ταυτότητά του, ο 30χρονος «γκουρού του Διαδικτύου» είναι το νέο πρότυπο του... Τζέιμς Μποντ, εξηγούν οι ειδικοί.\nΗ 25χρονη Τζορντάνα – φοιτήτρια Νομική στο Πανεπιστήμιο Σαπιέντσα της Ρώμης – είναι μία από τους 2 χιλιάδες Ιταλούς που συμπλήρωσαν την περασμένη εβδομάδα τη διαδικτυακή αίτηση για να ενταχθούν στο δυναμικό του Τμήματος Πληροφοριών για την Ασφάλεια της χώρας. Μιλάει ιταλικά, αγγλικά, γαλλικά και... κινεζικά και βιάζεται να θέσει τις γνώσεις της στην υπηρεσία της πατρίδας. «Θέλω να προστατεύσω την Ιταλία. Θύμωσα όταν έμαθα ότι οι Αμερικανοί κατασκοπεύουν τα πάντα. Και αισθάνθηκα υποχρεωμένη να κάνω κάτι γι’ αυτό» δηλώνει.\nΤις τελευταίες δύο εβδομάδες, η νέα ιστοσελίδα της υπηρεσίας (http://www.sicurezzanazionale.gov.ot/sisr.nsf/index.html) «βουλιάζει», συγκεντρώνοντας κάθε μέρα τουλάχιστον 15 χιλιάδες μοναδικά «χτυπήματα». Από τους 2.000 Ιταλούς που συμπλήρωσαν τελευταίοι τις αιτήσεις, οι 1.740 είναι άνδρες με πτυχία, οι 1.000 δηλώνουν ειδήμονες στον κυβερνοχώρο και οι 165 είναι γυναίκες. Σχεδόν όλοι είναι πολύγλωσσοι και αναζητούν την πρώτη τους δουλειά. Ανάλογη είναι η εικόνα και στις υπόλοιπες υπηρεσίες πληροφοριών των χωρών της «γηραιότερης ηπείρου».\nΗ Ομοσπονδιακή Υπηρεσία Πληροφοριών της Γερμανίας διαπιστώνει «έκρηξη» στις αιτήσεις το τελευταίο διάστημα, μετά από την πρόσφατη τονωτική ένεση των 100 εκατομμυρίων δολαρίων που εξασφάλισε από την κυβέρνηση για νέες προσλήψεις. Οι «νεοεισερχόμενοι» οφείλουν να έχουν τεχνολογικά εφόδια, γνώσεις πληροφορικής και ειδίκευση... στην ανίχνευση υποκλοπών.\nΣτο ίδιο μήκος κύματος και η βρετανική υπηρεσία πληροφοριών GCHQ, τοι τελευταίο διάστημα «κάνει λίφτινγκ» στην περίφημη εκστρατεία της «Σπάσε τον κωδικό». Το 2011 σε μία προσπάθεια να ανακαλύψει τα πιο λαμπρά μυαλά της χώρας εγκατέλειψε της Οξφόρδη και το Κέιμπριτζ, έθεσε έναν... τεχνολογικό γρίφο για λίγους στο Διαδίκτυο και επέλεξε τα νέα της στελέχη.


Έφτασε η στιγμή της αλήθειας για τον ΣΥΡΙΖΑ « απέραντο γαλάζιο\nΈφτασε η στιγμή της αλήθειας για τον ΣΥΡΙΖΑ\nΜάι.14 by Αμετανόητος\nΑντώνης Νταβανέλος | 13.05.2015\nΥπήρξαμε πολλοί που δεν συμμεριζόμασταν την «ευκολία» της προεκλογικής αφήγησης, που διευκόλυνε μεν τον δρόμο προς την κάλπη, αλλά μας έθετε μπροστά σε ένα κρίσιμο ερώτημα: είναι δυνατόν να αναπτυχθεί ένα ριζοσπαστικό πρόγραμμα αντιλιτότητας μέσα στο πλαίσιο ανοχής της ευρωζώνης και διά της διαπραγματευτικής μεθόδου με τους «θεσμούς» της;\nΣήμερα γνωρίζουμε την απάντηση: Όχι. Η ΕΕ και το ΔΝΤ επιχειρούν να συντρίψουν τον ΣΥΡΙΖΑ χτίζοντας το δίλημμα: απόλυτη ενσωμάτωση ή άμεση ανατροπή; Το κάνουν για λόγους οικονομικούς, επειδή η αντιλιτότητα είναι ασύμβατη με τη σημερινή κυρίαρχη πολιτική. Το κάνουν επίσης για λόγους πολιτικούς, γιατί η Ευρώπη όφειλε να θωρακιστεί απέναντι στον κίνδυνο της «μετάδοσης» του μικροβίου ΣΥΡΙΖΑ-Podemos.\nΗ συμφωνία της 20ής Φλεβάρη ήταν ένα σημαντικό λάθος, που προέκυψε από τον εγκλωβισμό στην προεκλογική «αφήγηση». Δώσαμε τη δέσμευση της αποπληρωμής του χρέους «στο ακέραιο και εγκαίρως», παραιτηθήκαμε από «μονομερείς ενέργειες» με βάση το πρόγραμμά μας, που θα οικοδομούσαν μια στέρεα εργατική-λαϊκή συμμαχία γύρω από την κυβέρνηση της Αριστεράς. Δεν πήραμε τίποτα. Η «δημιουργική ασάφεια» λειτούργησε και λειτουργεί υπέρ των ισχυρών.\nΜετά τις 20 Φλεβάρη, επιχειρήσαμε να αμυνθούμε με τις «κόκκινες γραμμές». Ήταν κατώτερες των δεσμεύσεών μας στη ΔΕΘ, που ήταν κατώτερες του συνεδριακού προγράμματος του ΣΥΡΙΖΑ.\nΣήμερα οι «κόκκινες γραμμές» ξεθωριάζουν: Στις ιδιωτικοποιήσεις –απέναντι στην εμβληματική σημαία του νεοφιλελευθερισμού– μιλάμε πλέον για τα έσοδα, για το πώς και πόσες δημόσιες επιχειρήσεις θα εκποιηθούν και όχι για το αν θα εκποιηθούν. Στο ζήτημα των φόρων θεωρούμε πλέον τον ΕΝΦΙΑ και τον ΦΠΑ ως «πεδία παραχωρήσεων» προς τους δανειστές και όχι ως ζητήματα βελτίωσης της ζωής των λαϊκών τάξεων, όπως προεκλογικά δεσμευτήκαμε. Στο Ασφαλιστικό εγγυόμαστε τις κατακτήσεις των «σήμερα συνταξιούχων» αφήνοντας ανοιχτό το ενδεχόμενο αντιμεταρρύθμισης στις ασφαλιστικές προσδοκίες των μελλοντικών γενιών εργαζομένων. Στα εργασιακά, μετακινούμαστε από τη δέσμευση για αποκατάσταση της ισχύος των ΣΣΕ προς ένα νεφέλωμα των «βέλτιστων ευρωπαϊκών πρακτικών», όπως τις κατανοεί το ILO, με τον κίνδυνο να ανακαλύψουμε ότι συζητάμε για θεσμοθέτηση ενός νεοφιλελεύθερου κορπορατισμού (που ενσωματώνει ως κριτήρια στις ΣΣΕ τη δημοσιονομική σταθερότητα και την ανταγωνιστικότητα στην οικονομία…).\nΕίναι φανερό, για όποιον εξακολουθεί να θέλει να βλέπει, ότι έχουμε εγκλωβιστεί σε ένα καθοδικό σπιράλ: σε μια διαπραγμάτευση όπου σε κάθε φάση της υποχρεωνόμαστε να υπερασπίζουμε τον κόσμο μας, σε όλο και κατώτερο επίπεδο.\nΕίναι επίσης σαφές πού οδηγεί αυτή η κατηφόρα. Στο να μας υποχρεώσουν να υπογράψουμε εμείς το Μνημόνιο 3, τη συμφωνία που οι δανειστές ετοίμαζαν για συνυπογραφή με τους Σαμαρά και Βενιζέλο. Άλλωστε έχει ήδη διαφανεί και η χρονική στιγμή που θα επιχειρηθεί αυτή η ποιοτική κλιμάκωση της αντεπίθεσης των δανειστών: όταν η κυβέρνηση θα υποχρεωθεί να ζητήσει δανεισμό για να πληρώσει όχι πλέον τις δόσεις του χρέους, αλλά τους μισθούς και τις συντάξεις, τότε –εκτιμούν ότι– δεν θα έχει την πολιτική δύναμη για να διατυπώσει την παραμικρή αντίρρηση.\nΗ απόφαση να πληρώνονται μέχρι σήμερα τακτικά οι δόσεις –απόφαση που απορρέει από τη συμφωνία της 20ής Φλεβάρη– παρόλο που οι δανειστές δεν έδωσαν ούτε ένα ευρώ από τα υπεσχημένα και οφειλόμενα από τις παλαιότερες συμφωνίες, έχει εξαντλήσει επικίνδυνα τα αποθέματα του Δημοσίου, φέροντας πλέον την κρίσιμη στιγμή πολύ πολύ κοντά μας.\nΟι πολιτικές συνέπειες μιας τέτοιας στρατηγικής υποχώρησης –γιατί δεν θα είναι πλέον εφικτό να μιλά κανείς για «συμβιβασμό»– θα είναι άμεσες. Ο ΣΥΡΙΖΑ δεν είναι δυνατόν να μετατραπεί σε κόμμα λιτότητας. Οι δανειστές δεν θα δεχθούν, μεσοπρόθεσμα, να παραμείνει ως εγγυητής της συμφωνίας η σημερινή κυβέρνηση. Θα απαιτήσουν να καταβληθεί και το πολιτικό κόστος της περιπέτειας μετά τις 25 Γενάρη, εκβιάζοντας για «διεύρυνση» της κυβέρνησης Τσίπρα και, σταδιακά, για μετεξέλιξή της σε κυβέρνηση εθνικής ενότητας ή αλλιώς για ανατροπή της. Η πολιτική ενεργοποίηση του Γ. Στουρνάρα –με το όνειρο μιας αλά Παπαδήμος κυβέρνησης «ευρωπαϊκού τόξου»– πρέπει να αντιμετωπιστεί ως προειδοποίηση.\nΑπό αυτόν τον φαύλο κύκλο υπάρχει διέξοδος, που όμως γίνεται όλο και πιο δύσκολη με κάθε εβδομάδα που περνάει σε απραξία, με κάθε δόση που πληρώνεται στους δανειστές: Στάση πληρωμών προς τους τοκογλύφους – μέτρα περιορισμού της «ελευθερίας» δραπέτευσης των κεφαλαίων – υλοποίηση των συνεδριακών αποφάσεων του ΣΥΡΙΖΑ για τις τράπεζες – φορολόγηση του κεφαλαίου και των πλουσίων για χρηματοδότηση μέτρων αντιλιτότητας – υποστήριξη αυτής της πολιτικής με κάθε αναγκαίο μέσον, συμπεριλαμβανομένης της σύγκρουσης με την ΕΕ και το ευρώ.\nΜια τέτοια «τομή», που θα ήταν φυσιολογική μετά τις 25 Γενάρη, σήμερα θα πρέπει να αφήνει ανοιχτό το ενδεχόμενο της αναβάπτισης στη λαϊκή εντολή. Σε εκλογές, υπό την προϋπόθεση της καθαρής παρουσίασης αυτών των επιλογών από την κυβέρνηση και της υποστήριξής τους από το κόμμα του ΣΥΡΙΖΑ.\nΣε κάθε περίπτωση, οι κρίσιμες αποφάσεις που έρχονται δεν είναι δυνατόν να ληφθούν από ένα κλειστό επιτελείο ανθρώπων, ακόμα και των καλύτερων προθέσεων. Το κόμμα, από την ΚΕ ως τις ΟΜ, πρέπει να κληθεί να αποφασίσει. Το κόμμα πρέπει να αντισταθεί στον κόντρα άνεμο που σηκώνεται όλο και πιο απειλητικά.\nGiorgio Agamben, Το στρατόπεδο ως νόμος της νεωτερικότητας (Homo Sacer)… →


Ο Θεμιστοκλής Γερμένης και η Γαλλική Δημοκρατία της Κορυτσάς! ΠΡΩΤΕΡΓΑΤΗΣ του Αλβανικού Εθνικισμού;.. – Voice News\nΟ Θεμιστοκλής Γερμένης και η Γαλλική Δημοκρατία της Κορυτσάς! ΠΡΩΤΕΡΓΑΤΗΣ του Αλβανικού Εθνικισμού;..\nΔημήτρης Περδίκης για το stamps-philatelic\nΠροηγούμενο “ΑΥΤΟΚΤΟΝΗΣΕ” η ΑΕΚ στο Περιστέρι! Έχασε μεγάλη ευκαιρία για την πρωτιά…\nΕπόμενο Τα ΧΕΙΡΟΤΕΡΑ νέα για τον Νεϊμάρ! Χάνει τα πιο ΚΡΙΣΙΜΑ παιχνίδια…


Πρέσπες: Το καλύτερο γεύμα με Σαλάτα\n377 κριτικές#1 από 4 εστιατόρια (Πρέσπες)€ΜεσογειακήΕλληνικήΚατάλληλο για χορτοφάγους\nΨαράδες Πρεσπών, Πρέσπες 53077 Ελλάδα+30 694 250 3863Ιστότοπος\nΝο 1 από 2 Μεσογειακή - Πρέσπες\nΝο 1 από 4 Εστιατόρια - Πρέσπες\nΠρωτοχρονιάτικο γεύμα !\nΒρεθήκαμε στην περιοχή πρωτοχρονιά και πηγαμε στο κατάστημα χωρις κράτηση , είχε παρα πολύ κόσμο αλλά μας εξυπηρέτησαν άμεσα . Το εστιατοριο έχει πλούσιο μενού, τεράστιες και γευστικές μερίδες , πολυ νόστιμα όλα! Δοκιμάσαμε γριβαδι ψητό , γίγαντες φούρνου και φλωρινελα ψητή τοπικό τυρι ,...ολα τοπικά προϊόντα , πεντανόστιμα ! Καθαροί χώροι παρά τον πολυ κόσμο. Οι σερβιτόροι ευγενικοί και πολυ εξυπηρετικοί . Θα επισκεφθούμε ξανά την περιοχή και η σίγουρη επιλογή για φαγητό θα ειναι στη Συντροφια !Περισσότερα\nΝόστιμο φαγητό, άποψη εξυπηρέτηση και πολύ ευγενικοί άνθρωποι!! Η τοποθεσία ιδανική και πολύ όμορφη!\nΈχεις όρεξη να περιμένεις;;; τότε να πας!\nΑν έχεις όρεξη να περιμένεις.... Τότε το συστήνω ανεπιφύλακτα!!! Μετά από 45' αναμονής είχαμε πετύχει να μας καθαρίσουν το τραπέζι.... Να μας βάλουν τα πιάτα.... Ουπςςςςςς ξέχασαν τον κατάλογο.... Το θυμήθηκαν μετά από 5'...τον έφεραν... Και μάλλον μέχρι εκεί έφτανε η ευχαριστία τους, για την...επίσκεψη μας.... Έλεγχο για πιστοποιητικά εμβολιασμού... Μηδέν λόγος... Εμείς ζητήσαμε να μας ελέγξουν και πάλι τίποτα... "να φέρουμε το άλλο κινητό" Ελλάς το Μεγαλείο σου! Τα 3 παιδιά στο service τι να προλάβουν;;;!!! Αρχηγέ της "συντροφιάς" άλλαξε αν θες να συνεχίσεις να έχεις συντροφιά!!!Περισσότερα\nΥπέροχες γεύσεις! Τα φαγητά που δοκιμάσαμε ήταν πολύ νόστιμα! Αξίζει να δοκιμάσετε γεύσεις που ίσως δεν έχετε στην καθημερινότητα σας! Φυσικά ψάρι! Ευγενέστατο και εξυπηρετικό προσωπικό!\nΜην το χάσετε! Αξίζει μια(τουλάχιστον) επίσκεψη !\nΠαραδοσιακή ταβέρνα πολυ προσεγμένη με πολύ καλή εξυπηρέτηση και φοβερά εκτελεσμένα πιάτα! Πήραμε ένα γριβαδι ψητό...τέλεια ψημένο, δεν είχαμε ξαναφάει και μας άρεσε πολύ! Φασολάδα...την έχουν πραγματικά τελειοποιησει, πρέπει να τη δοκιμάσετε! Αλειμμα φασολιου...ήταν το highlight της βραδιάς! Γλύψαμε το πιάτο! Γενικά πολύ καλή δουλειά,...αξίζει 100% η επίσκεψη!Περισσότερα\nΠολυ καλο εστιατόριο\nΠρόκειται για ένα εστιατόριο με ελληνική κουζίνα, μεγάλες μερίδες φαγητου και μεγάλη ποικιλια. Ζεστός και συμπαθητικός χώρος.\nΗ κριτική έγινε: 23 Νοεμβρίου 2021\nΈνας όμορφος ξενώνας στην άκρη του χωριού, που σου προσφέρει θέα στη λίμνη. Μπορείς να απολαύσεις το φαγητό η τον καφέ στο μπαλκόνι σου, ατενίζοντας το ήσυχο περιβάλλον, αλλά και τις αγελάδες που περιφέρονται και αφοδεύουν παντου. Στο εστιατόριο της ίδιας οικογένειας, κάτω από τον...ξενώνα, μπορείτε να απολαύσετε γευστικότατα, χορταστικά και οικονομικά πιάτα από τοπικά προϊόντα. Μη παραλείψετε τη βόλτα στη λίμνη με ταχύπλοο. Προσπαθήστε να μη πάτε Σαββατοκύριακο διότι μαζεύονται πολλοί εκδρομείς και "χαλάνε" την ηρεμία της φύσης.Περισσότερα\nΗ κριτική έγινε: 14 Νοεμβρίου 2021\nΔοκιμάστε οπωσδήποτε τα πιάτα με τα ντόπια τυριά, αλλά και αυτά με τα μανιτάρια. Εξαιρετικές οι τηγανητές πατάτες που είναι κομμένες στο χέρι. Κέρασμα γλυκό στο τέλος.\nΤο πιο όμορφο μαγαζί με πολύ νοστιμους μεζεδες,όπως γριβαδι τηγανητο,φασόλια,σουτζουκάκια σαλατες! Το προτεινω οπωσδηποτε\nΗ κριτική έγινε: 2 Νοεμβρίου 2021 μέσω κινητής συσκευής\nΈνα όμορφο βράδυ περάσαμε\nΕξαιρετικο φαγητό, ένα μικρό μαγαζάκι με καλή ενέργεια. Οι άνθρωποι του μαγαζιού πολύ φιλική. Τα φαγητά τους ότι και αν πήραμε ήταν ΚΑΤΑΠΛΗΚΤΙΚΆ.\nΣυχνές ερωτήσεις για: Η Συντροφιά\nΤο Η Συντροφιά\tπροσφέρει φαγητό σε πακέτο;\nΝαι, το Η Συντροφιά\tπροσφέρει υπηρεσίες παράδοσης φαγητού σε πακέτο.\nΠοια είναι η βαθμολογία του Η Συντροφιά\t;\nΤο Η Συντροφιά\tέχει βαθμολογηθεί ανάλογα στις ακόλουθες κατηγορίες από τους ταξιδιώτες του Tripadvisor:


Ασύλληπτο περιστατικό στο Καλό Μεσημεράκι - Μπήκε μέσα η Νατάσα Θεοδωρίδου και «έμεινε» ο Νίκος Μουτσινάς - News - Youweekly\nΤι αφιέρωση του έκανε για την γιορτή του;\nNews 07.12.2020 18:02\nΈνα ασύλληπτο περιστατικό σημειώθηκε σήμερα στην εκπομπή Καλό Μεσημεράκι. Ο Νίκος Μουτσινάς υποδέχθηκε τη Νατάσα Θεοδωρίδου στο πλατό και εκείνη του έκανε μία πολύ ξεχωριστή έκπληξη για να του πει τα χρόνια πολλά για τη γιορτή του.\nΟ αγαπημένος παρουσιαστής δέχθηκε ένα σωρό ευχές για την ονομαστική του εορτή και λίγο μετά την έκπληξη της Ιωάννας Μαλέσκου - πάρτε μία γεύση εδώ - τον περίμενε ακόμα μία, αυτή τη φορά από την καλεσμένη του, την Νατάσα Θεοδωρίδου.\nΗ τραγουδίστρια μπήκε μέσα στο πλατό και τραγούδησε το «Παραδόθηκα σε σένα» αφιερώνοντάς το στον παρουσιαστή ο οποίος ξετρελάθηκε.\nΝίκος Μουτσινάς: Οργισμένος στον αέρα του ΣΚΑΙ - "Δεν πάμε καλά, θα αλλάξω κανάλι"\nΣτα όρια του έφτασε ο Νίκος Μουτσινάς με τον ΣΚΑΙ και το Big Brother αφού τοις τελευταίες ημέρες οι παίκτες έχουν ξεφύγει και οι εντάσεις είναι πολλές με αποτέλεσμα να υπάρχουν τσακωμοί και φωνές.\nΟ Νίκος Μουτσινας στο Καλό Μεσημεράκι σχολίασε μια από αυτές τις σκηνές και οργισμένος πια από την γενικότερη κατάσταση ξέσπασε!\n«Είμαι σε λάθος κανάλι. Δεν ξέρω αν θα μιλούσα και σε άλλο κανάλι να ήμουν. Δεν πάνε με τα καλά τους οι άνθρωποι. Έχει περάσει η γραμμή, έχουμε… κόψει κορδέλα. Δεν υπάρχει, τα παιδιά είναι σε άλλη κατάσταση. Είμαι οριακά με την Άννα Μαρία να τη συμπονέσω. Δεν γίνεται! Καταλαβαίνω ότι όντως η συμπεριφορά της Άννας Μαρίας μπορεί να σε φέρει στα όρια…», είπε μεταξύ άλλων ο Νίκος Μουτσινάς. Δείτε εδώ τις καλύτερες στιγμές του χθεσινού επεισοδίου.


Omerta News: ΞΕΣΠΑΣΕ Η ΜΑΝΑ ΤΟΥ ΜΑΡΙΟΥ ΠΑΠΑΓΕΩΡΓΙΟΥ: "ΔΟΛΟΦΟΝΟΙ! ΠΟΥ ΕΧΕΤΕ ΚΡΥΨΕΙ ΤΟ ΠΑΙΔΙ ΜΟΥ;"\nΞΕΣΠΑΣΕ Η ΜΑΝΑ ΤΟΥ ΜΑΡΙΟΥ ΠΑΠΑΓΕΩΡΓΙΟΥ: "ΔΟΛΟΦΟΝΟΙ! ΠΟΥ ΕΧΕΤΕ ΚΡΥΨΕΙ ΤΟ ΠΑΙΔΙ ΜΟΥ;"\nΞέσπασε στο δικαστήριο η μητέρα του Μάριου Παπαγεωργίου: «Δολοφόνοι! Που έχετε κρύψει τον Μάριο»;\nΜε το ερώτημα που επί δεκαεπτά μήνες βασανίζει την οικογένειά τους –και την οργή που το συνοδεύει- υποδέχτηκαν δεκάδες συγγενείς και φίλοι του Μάριου Παπαγεωργίου καθώς και απλοί πολίτες τους οκτώ κατηγορουμένους που πέρασαν χθες το κατώφλι του Β’ Μεικτού Ορκωτού Δικαστηρίου της Αθήνας προκειμένου να δικαστούν για την εξαφάνιση του 26χρονου.\nΌπως αναφέρεται στο ρεπορτάζ της Espresso, η ατμόσφαιρα έξω από τη δικαστική αίθουσα μύριζε μπαρούτι, με το συγκεντρωμένο πλήθος, που κρατούσε πανό με συνθήματα, να επιτίθεται φραστικά στη «συμμορία των οκτώ» την ώρα που έμπαινε στα δικαστήρια.\nΜε τη συνδρομή των αστυνομικών τα πνεύματα ηρέμησαν και λίγη ώρα αργότερα οι κατηγορούμενοι κάθισαν στο εδώλιο, ώστε να λογοδοτήσουν για τις πράξεις τους.\nΑρπαγή, απόπειρα εκβίασης, συνέργεια σε αυτές και σύσταση εγκληματικής οργάνωσης βαρύνουν κατά περίπτωση τους οκτώ, ενώ ο 71χρονος φερόμενος ως εγκέφαλος της σπείρας Πέτρος Μιχαλεάκος αντιμετωπίζει ακόμη την κατηγορία της ανθρωποκτονίας από πρόθεση.\nΑπό τους οκτώ μόνο, μόνο ο 71χρονος κι ένα ακόμα άτομο παραμένουν προφυλακισμένοι, ενώ οι υπόλοιποι κατηγορούμενοι έχουν αφεθεί ελεύθεροι με την επιβολή περιοριστικών όρων. Τα ίχνη του 26χρονου Μάριου χάθηκαν στις 9 Αυγούστου του 2012 στην περιοχή του Παλαιού Φαλήρου, όπου βρέθηκε εγκαταλειμμένο το αυτοκίνητό του.


Καημένε Μπαράκ, τι σου έμελλε να πάθεις! | Protagon.gr\nΟ Μπαράκ Ομπάμα ανάμεσα στις γυναίκες της ζωής του, τη σύζυγό του Μισέλ και τις δύο κόρες τους. Δεν τον λες εύκολα φαλλοκράτη ή ελαφρώς σκεπτόμενοτδΕ | MichelleObama / Facebook\n«Αν οι γυναίκες κυβερνούσαν - έστω για δύο χρόνια - όλες τις χώρες του κόσμου, θα υπήρχε μια γενική βελτίωση στις συνθήκες διαβίωσης και στα εισοδήματα». Αυτό δήλωσε ο τέως πρόεδρος των ΗΠΑ και έκανε... έξαλλη την αρθρογράφο βρετανικής εφημερίδας. Γιατί; Και ποιος έχει δίκιο;\nProtagon Team 25 Δεκεμβρίου 2019, 09:15\nΟ Μπαράκ Ομπάμα ανάμεσα στις γυναίκες της ζωής του, τη σύζυγό του Μισέλ και τις δύο κόρες τους. Δεν τον λες εύκολα φαλλοκράτη ή ελαφρώς σκεπτόμενοτδΕ\n|MichelleObama / Facebook\nΔεν είναι μόνο ότι χαρακτήρισε «εξαιρετικά άχρηστες», τις δηλώσεις του Μπαράκ Ομπάμα η αρθρογράφος του Guardian Αργουα Μαντάουι. Αλλά επεχείρησε να «μπει» με μένος σε ένα κυκεώνα ανούσιας επιχειρηματολογίας για να το αποδείξει. Τι ακριβώς και γιατί, δεν καταλάβαμε.\nΤο πρώτο που κάνει η αρθρογράφος είναι να «απαντά» στον Ομπάμα σαν να είναι ο κυρίαρχος του πλανήτη και να έχει κάνει ανακριβείς δηλώσεις, οι οποίες προσβάλλουν και υποτιμούν με τον χειρότερο τρόπο το γυναικείο φύλο.\nΣε άρθρο της επιχειρεί να εξηγήσει τους λόγους για τους οποίους η φαινομενικώς υποστηρικτική δήλωση του τέως προέδρου των ΗΠΑ για τις γυναίκες, έχει ακριβώς το αντίθετο αποτέλεσμα, δηλαδή έρχεται να ενισχύσει τους μύθους για την ανισότητα των δύο φύλων.\nΚαι τι είπε δηλαδή ο Ομπάμα; Οτι ο κόσμος θα γινόταν καλύτερος, αν για δύο χρόνια τον κυβερνούσαν γυναίκες. Τι πιο όμορφο, πιο γλυκό και πιο υποστηρικτικό για τις γυναίκες, σε έναν κόσμο όπου, στις πολιτικές ηγεσίες, η ποσόστωση είναι παγκοσμίως συντριπτική υπέρ των ανδρών.\n«Κατά» θέλει, «κατά» να γράψει. Ελευθερία του Τύπου έχουν στη Βρετανία του Μπόρις. Τόσο μεγάλη όμως, που σε κάποιες περιπτώσεις ξεπερνάει τα όρια του βερμπαλισμού.\nΚαι τι πέτυχε τελικά η Αργουα Μαντάουι; Ακριβώς αυτό για το οποίο κατηγόρησε τον Ομπάμα. Αφού έδωσε αρκετά παραδείγματα, από τους χώρους της πολιτικής, του αθλητισμού και των ανθρωπίνων δικαιωμάτων, θέλοντας να αποδείξει ότι οι γυναίκες όταν προσπαθούν, τα καταφέρνουν, δεν κατάφερε τίποτα. «Προβολές» που λένε και οι ψυχολόγοι.\nΔείτε πώς επιχειρηματολόγησε:\nΓιατί οι γυναίκες υποψήφιες ήταν οι μόνες που ζητούσαν συγγνώμη στο debate των Δημοκρατικών;\nΤο πρόσφατο debate του Δημοκρατικού Κόμματος των ΗΠΑ ολοκληρώθηκε με ερωτήσεις που θα μπορούσαμε να διαβάσουμε και στο Cosmopolitan: οι υποψήφιοι θα μπορούσαν να επιλέξουν εάν θα ζητήσουν συγγνώμη από τους πολιτικούς τους αντιπάλους ή αν θα τους προσφέρουν κάποιο δώρο. Η Ελίζαμπεθ Γουόρεν και η μετριοπαθής γερουσιαστής από τη Μινεσότα Εϊμι Κλόμπουτσαρ επέλεξαν αμφότερες τη συγγνώμη. Η πρώτη επειδή «νευρίασε» και η δεύτερη επειδή ήταν «ωμά ειλικρινής». Οι άνδρες από την πλευρά τους, είπαν ότι επιλέγουν να δώσουν δώρο τα… βιβλία που έχουν γράψει οι ίδιοι ή ότι θα ήταν «δώρο για την Αμερική» να νικήσουν στις εκλογές τον Τραμπ. Μου προκαλεί κατάθλιψη το ότι ανεξάρτητα από το πόσα έχουν προσφέρει οι γυναίκες, εξακολουθούν να αισθάνονται ότι πρέπει να απολογηθούν για το πάθος τους και για το ότι εκφράζουν τη γνώμη τους. Και είναι τρομακτικό ότι τόσοι πολλοί άνδρες στην εξουσία, μοιάζουν να σκέφτονται ότι δεν χρειάζεται ποτέ να απολογηθούν.\nH Γερουσιαστής των Δημοκρατικών Ελίζαμπεθ Γουόρεν\nΤο Παγκόσμιο Κύπελλο Γυναικών θα έπρεπε να διεξάγεται κάθε δύο χρόνια\nΗ Fifa θα έπρεπε να εξετάσει το ενδεχόμενο το πρωτάθλημα των γυναικών να διεξάγεται πιο συχνά, δηλαδή ανά δύο και όχι ανά τέσσερα χρόνια. Ακριβώς δηλαδή με τη συχνότητα που γίνεται και το πρωτάθλημα των ανδρών. Επίσης, μισθοί και αμοιβές για άνδρες και γυναίκες ποδοσφαιριστές δεν είναι σε καμία περίπτωση οι ίδιοι. Στο πιο πρόσφατο Μουντιάλ οι άντρες πήραν 400 εκατομμύρια δολάρια, ενώ οι γυναίκες μόλις 30. Κάτι που δείχνει ότι η Fifa απαιτεί από τις γυναίκες να δουλεύουν πιο σκληρά και να παίρνουν ελάχιστα χρήματα σε σχέση με τους άνδρες.\nΗ Φάλον Σέροκ έγραψε Ιστορία στα… βελάκια\nΗταν μόλις η δεύτερη χρονιά που επετράπη σε γυναίκες να αγωνιστούν κόντρα σε άντρες συναθλητές τους. Ακόμη και αν αυτό το άθλημα ήταν τα βελάκια, η νεαρή Φάλον Σέροκ κατάφερε να νικήσει τους άνδρες αντιπάλους της και να κατακτήσει το Παγκόσμιο Πρωτάθλημα με Βελάκια (PDC). «Οι γυναίκες στις ΗΠΑ μπορούν να νικήσουν τους άνδρες, απλώς χρειαζόμαστε περισσότερες ευκαιρίες για να το αποδείξουμε», δήλωσε η 25χρονη σε συνέντευξή της.\nH Φάλον Σέροκ κατάφερε να κατακτήσει το Παγκόσμιο Πρωτάθλημα με Βελάκια\nΗ Μπιγιονσέ λανσάρει σειρά μόδας «ουδέτερου φύλου»\nΣε συνεργασία με την Adidas, η λατίνα περφόρμερ Μπιγιονσέ αναμένεται τον Ιανουάριο να κυκλοφορήσει μία νέα σειρά ρούχων που σήμερα πια ονομάζονται «ουδέτερου φύλου». Η μόδα unisex γνωρίζει τεράστια άνθηση τα τελευταία χρόνια, όσο δηλαδή περισσότερο «θολά» γίνονται τα εξωτερικά χαρακτηριστικά που αντιπροσωπεύουν το κάθε φύλο, τόσο περισσότερα ρούχα αυτού του τύπου πωλούνται και φοριούνται.\nΟι γυναίκες δεν είναι καλές στην αυτοπροβολή τους σε σχέση με τους άνδρες\nΥπάρχει ένα τεράστιο κενό στην αυτοπροβολή μεταξύ των δύο φύλων ή τουλάχιστον έτσι θέλουν να πιστεύουν οι άνδρες. Σε πρόσφατη μελέτη, άνδρες βαθμολόγησαν την απόδοσή τους 33% υψηλότερα από τις γυναίκες, οι οποίες τελικά αποδείχθηκε ότι είχαν την ίδια απόδοση.\nΣύμβολο του #MeToo στην Ιαπωνία κέρδισε δικαστήριο για τον βιασμό της\nΗ γιαπωνέζα δημοσιογράφος Σιόρι Ιτο κέρδισε το δικαστήριο εναντίον του πρώην ρεπόρτερ Νοριγιούκι Γιαμαγκούτσι, τον οποίο είχε κατηγορήσει για βιασμό. Η απόφαση του δικαστηρίου προκάλεσε τον ενθουσιασμό ακτιβιστριών για τα δικαιώματα των γυναικών, σε μια χώρα όπου τα θύματα σεξουαλικών επιθέσεων συνήθως παραμένουν σιωπηλά.\nΗ Σιόρι Ιτο με πανό που γράφει «Νίκη» έξω από δικαστήριο του Τόκιο μετά την ετυμηγορία (Kyodo/via REUTERS)\nO Χάρβεϊ Γουάινσταϊν δέχεται και νέα αγωγή\nΈνα πρώην μοντέλο από την Πολωνία, η 33χρονη σήμερα Κάτζα Σοκόλα, αποφάσισε να καταθέσει τη δική της αγωγή και να μοιραστεί την ιστορία του βιασμού της όταν ήταν 16 χρόνων από τον Χάρβεϊ Γουάινσταϊν.\nΩραία, νίκησες στο «The Voice» – και μετά;\nΟ μαραθώνιος του Νίκου Δένδια: επτά χώρες σε επτά ημέρες, ένας αγωγός και η Κωνσταντινούπολη